saamelaisporonhoidon turvaaminen ja perinteisen tiedon säilyminen. Hankkeiden avulla olisi tarkoitus selvittää, miten saamelaiselinkeinojen asemaa voitaisiin tukea, jotta saamelaisten luonnon monimuotoisuuteen liittyvä perinteinen tieto ei katoaisi vaan siirtyisi sukupolvelta toiselle luonnollisessa kanssakäymisessä. Hankkeiden avulla pyrittäisiin myös selvittämään, miten paikallisesti voitaisiin tukea luonnon monimuotoisuutta ja luonnon kestävää käyttöä. Hankkeiden avulla pyrittäisiin luomaan pysyviä toimintatapoja perinteisen tiedon valtavirtaistamiseksi, perinteisen tiedon elvyttämiseksi ja perinteisen tiedon suojelun ottamiseksi osaksi viranomaisten normaalia toimintaa. Elvyttämishankkeiden kautta olisi tarkoitus tehdä katoamisvaarassa olevat perinteet elinvoimaiseksi ja luoda uusia keinoja perinteisen tiedon suojelemiseksi. Tavoite olisi saada katoamisvaarassa olevat perinteet osaksi nykysaamelaisyhteisön arjen rutiineja. Hankkeita voitaisiin toteuttaa kurssimuotoisesti tai oppisopimuskoulutuksella omalla opetusohjelmallaan.

(24) Saamelaisten perinteisen tiedon, käytänteiden ja innovaatioiden turvaamiseksi elvytetään saamelaista poronhoito-, kalastus- ja käsityöperinnettä, jotta perinteinen tieto säilyy tuleville sukupolville (OKM, YM, MMM, . Saamelaiskäräjät 2012-)

- 1) Inarin- ja koltansaamen käsityöperinteen elvytyshanke

Inarin- ja koltansaamen käsityöperinteet ovat erittäin uhanalaisia. Käsityöperinteen perinteisen tiedon haltijat ovat jo iäkkäitä, ja perinteen siirtämisellä on kiire. Käsityöperinteen elvyttämiseksi järjestetään koltan- ja inarinsaamenkielisiä käsityökursseja, joita järjestetään käsityöntekijöiden lähtötason mukaisesti perinteisen saamelaisen käsityöperinteen mukaisesti eri vuodenaikoina luonnollisessa ympäristössä - luonnossa ja kotona. Kurssien aikana on tarkoitus oppia ja tallentaa käsityön raaka-aineiden etsimistä ja siihen liittyvän luonnontuntemuksen, tapaoikeuden ja perinteiden oppimista sekä tietenkin käsityötapojen oppimista. Kurssien aikana valmistetaan käsitöitä, opitaan käsitöiden tekemiseen, niiden käyttöön ja käsityöterminologiaa. Tarkoitus on, että perinteinen tieto ja kulttuuri olisivat opetuksessa jatkuvasti läsnä. Kurssien on tarkoitus kerätä samalla käsityön perinteistä tietoa ja luoda malli saamelaisen käsityöperinteen elvyttämiseksi yhdessä käsityöntaitajien ja Sámi Duodji järjestön kanssa. Hankkeen tarkoituksena on luoda pysyvä toimintatapa ja levittää hanketta myöhemmin myös muualle saamelaisten kotiseutualueelle.

- 2) Tenon kalastusperinteen elvytyshanke

Hankkeen tarkoituksena on kerätä Tenon kalastukseen liittyvää perinteistä tietoa, tukea perinteisten kalastusmenetelmien säilymistä ja tiedonsiirtoa sukupolvelta toiselle. Tarkoituksena on tehdä yhteistyötä tutkijoiden, kulttuurinkantajien, lapsien ja nuorten kanssa perinteisen tiedon keräämiseksi, siirtämiseksi sukupolvelta toiselle ja tallentamiseksi tuleville sukupolville. Tenon 84 kalastusperinnettä on tutkittu luonnontieteellisesti. Tenon lohikalastus on Utsjoella saamelaiskulttuurin tärkein elinkeino poronhoidon ohessa. Tenon kalastusperinteen elvytyshankkeessa on tarkoitus järjestää kursseja Tenon kalastusperinteestä ja selvittää, miten perinteet voidaan säilyttää. Tenojoki on poikkeuksellinen kohde myös siksi, että kalastusta säätelee valtiosopimus. Hankkeessa tuleekin tehdä läheistä yhteistyötä Norjan saamelaisten kanssa. Hankkeessa on tarkoitus opettaa eri kalastus- ja pyyntimenetelmistä, kalastusvälineiden teosta, veneiden teosta ja niiden tarkoituksesta, kalastukseen liittyvästä luonnontuntemuksesta, kalastukseen liittyvästä saamenkielisestä terminologiasta ja kalan valmistuksesta. Tenon saamelaiskalastukseen liittyvän perinteisen tiedon säilyminen on edellytys perinteisen kalastuksen säilymiselle. Esimerkiksi matkailun kannalta Teno ja siihen liittyvä perinnetieto on erittäin